For å oppfylle kravet om eiertid må du ha eid eiendommen i minst fem år før du selger eiendommen. Eiertiden begynner vanligvis å løpe fra det tidspunktet du overtar eiendommen fra selger. For å oppfylle kravet om brukstid må du ha brukt eiendommen som fritidsbolig i minimum fem år i løpet av de siste åtte årene. Oppfyller du disse kravene blir ikke salget regnet som en skattepliktig inntekt.